Molde gjorde nemlig en formell feil som Start leverte protest på. 10 minutter før slutt satte trener Erik Brakstad inn Martin Andresen, en spiller som ikke sto oppført på dommerkortet. NFF tok protesten til følge og tilkjente Start seieren, Molde anket og Start ønsket deretter å tilby omkamp. Molde hadde tidligere i sesongen måttet spille en seriekamp mot Brann på nytt etter en dommerfeil, mens Vålerenga fikk bot etter feil utfylling av dommerkortet. Forbundets ankeutvalg valgte likevel denne gangen å tildele Start seieren.